మొన్న (ఆదివారం, 4 నవంబరున, Hyderabad Study Circle లో ) జరిగిన కవన శర్మ జ్ఞాపకాల సభలో సాహితీ మిత్రులందించిన మూడు సందేశాలు వ్యవధి లేక జారిపొయ్యాయి.
ఒక నిర్వాహకుడిగా అది నా తప్పిదమే. మిత్రులను క్షమాపణలు కోరుకుంటూ, వాటిని ఇక్కడ అందరితో పంచుకుంటున్నాను.
రావు, వేమూరి – University of California, Davis విశ్రాంత ఆచార్యులు (అమెరికా)
ఆచార్య వేమూరి వెంకటేశ్వర రావు – అమెరికా
వేమూరి వెంకటేశ్వర రావు గారి సందేశంః
ఏనాటి మాటో! కవన శర్మ గారుట. బోస్టన్ నుండి ఫోనులో పిలచేరు – నేను తెలుగు భాషా పత్రికలో రాస్తూన్న వ్యాసాలు బావున్నాయని చెప్పడానికి. తరువాత పది సంవత్సరాల కాలం గడచిపోయింది. నేను హైదరాబాదు వచ్చేను. శర్మ గారు ఊళ్లో ఉన్నారని తెలసి పలకరించడానికి వెళ్లి పరిచయం చేసుకోబోయాను. "అయ్యో! మీరు తెలియకపోవడం ఏమిటి? కించిత్ భోగో కథ రాసింది మీరే కదూ?" అంటూ స్వాగతించేరు. తరువాత వైజాగులో వారింట్లో ఒక సారి కలుసుకున్నాను. నేను రాసిన మహాయానం కథల పుస్తకానికి అడిగిన వెంటనే ముందుమాట రాసి ఇచ్చారు. రెండేళ్ల క్రితం బెంగుళూరు శివార్లలో నేను ఉన్నానని తెలిసి ప్రత్యేకం నన్ను చూడడానికి వచ్చేరు. ఆయన్ని కలుసుకున్నది కేవలం మూడు సార్లు. ప్రతి సారి మా సమావేశం గంటకి మించలేదు. అయినా సరే, ఆయన నా మనస్సులో ఒక ముద్ర వేసుకుని కూర్చున్నారు. ఇటీవలి కాలంలో – ఆయన ఇక లేరని తెలిసిన తరువాత – ఫేస్ బుక్ ని తెరచి చూడబుద్ధి కావటం లేదు. కవన శర్మ గారి ఆత్మకి శాంతి చేకూరాలని కోరుకుంటూ
— వేమూరి వేంకటేశ్వరరావు.
తులసీ జలంధర చంద్రమోహన్ – రచయిత్రి ( చెన్నై )
జలంధర గారు ఆడియో ఫైల్ పంపారు. క్రింద ఆడియో ఫైల్ లో వారి
"కవన శర్మ గారికి పుష్పాంజలి" వినవచ్చు.
శ్రీమతి తులసి జలంధర చంద్రమోహన్
https://telugu.anilatluri.com/wp-content/uploads/sites/3/2018/11/JalandharaOnKaVaNaSarmaAudio-2018-11-04-at-12.30.02.mp4
కె ఎన్ మల్లీశ్వరి – రచయిత్రి,, జాతీయ కార్యదర్శి – ప్రజాస్వామిక రచయిత్రుల వేదిక.
గ్రీకువీరునికి వీడ్కోలు
కవనశర్మగారి గురించి నాలుగు మాటలు పంచుకోమని అనిల్ అడిగారు.
రచయితలుగా మన పరిచయంలో ఉన్నవారి గురించి మాట్లాడటం కొద్దిగా సులువు. సాహిత్య లోకానికి వారి తోడ్పాటుని మన అవగాహన లోనుంచి చెప్పవచ్చు. కానీ వారు మనకి వ్యక్తులుగా కూడా తెలిసినపుడు, వారి అభిమానాన్ని పొందిన స్నేహితులం అయినపుడు మాట్లాడటం కొద్దిగా కష్టం. వ్యక్తిగతం, సాహిత్యం కలగలిసిపోతాయి. విడదీసుకుని నిబ్బరంగా వ్యాఖ్యానించడానికి, వారి సాహిత్య కృషిని మదింపు చేయడానికి నాకైతే సాధ్యం కాదు. ఆమె ఇల్లు, విడాకులు చదివినపుడు స్త్రీల సమస్యల మీద ఆయనకి ఉన్న సహానుభూతికి సంతోషపడ్డాను. పరిధి చదివినపుడు అతిక్రమణల గురించి తెలుసుకున్నాను. రచన పత్రికలో సాహిత్య నిర్మాణ సూత్రాల గురించి రాసినపుడు ఆ దీర్ఘ వ్యాసానికి ఉన్న శాస్త్రీయ దృష్టికి ఆశ్చర్యపడ్డాను. వ్యంగ్య కవనాలకి నవ్వుకున్నాను.
నచ్చింది రాయడం తప్ప నచ్చనిదాని గురించి మాట్లాడను, మౌనమే విమర్శ అన్నపుడు అంగీకరించలేకపోయాను. ఏ రచనకైనా మానవ స్పర్శ అంటుకుని ఉండాలని చెప్పినపుడు ప్రేమించాను. రెండునెలల కిందట కలిసినపుడు, "ప్రత్యేకించి వైద్యం తీసుకోనని, రాబోయే వారికోసం చోటు ఖాళీ చేసేయాలని చెప్పినపుడు బాధతో వాదించాను. నిక్కచ్చితనాన్ని మృదువుగా చూపేపుడు అబ్బురపడ్డాను. సమయపాలనకి పెట్టింది పేరైన కవనశర్మ గారు, మొదటిసారి సమయం తప్పారు. 29 వ తారీఖున విశాఖ వెళ్లాలని, తన ఇంటిలోని నల్లబల్ల మీద రాసుకున్న ఆయన దానిని మర్చేపోయారు. విశాఖ వచ్చినపుడు మాట్లాడాల్సిన విషయాలున్నాయని రెండు మెయిల్స్ పెట్టారు. ఆయన నాతో ఏం మాట్లాడాలనుకున్నారో వివినమూర్తి గారికి తెలుసు, కుందుర్తి రజనికాంత్ గారికి తెలుసు. మీరు నాకు చెపితే కవనశర్మ గారు నాకు చెప్పేసినట్లే.
– మల్లీశ్వరి కె ఎన్ – రచయిత్రి (విశాఖపట్నం)
కోరిన వెంటనే తమ తమ సందేశాలను పంపినందుకు శ్రీమతి తులసీ జలంధర చంద్రమోహన్, వేమూరి వెంకటేశ్వర రావు, కె.ఎన్ మల్లీశ్వరి గారలకు ధన్యవాదాలు తెలుపుకుంటూ, జరిగిన పొరబాటుకి మన్నించగలరని ఆశిస్తున్నాను.
This entry was posted in Telugu, జ్ఞాపకాలు, తెలుగు, నివాళి, సాహిత్య సభ and tagged jalandhara, kavana, malleeswari, Telugu, కవన, జలంధర, జాజిమల్లి, మల్లీశ్వరి, వెంకటేశ్వర రావు, వేమూరి, శర్మ on November 6, 2018 by anilatluri.
monna (aadivaaram, 4 navambaruna, Hyderabad Study Circle loo ) jarigina kavana sharma ghnaapakaala sabhalo saahitii mitrulandinchina moodu sandesaalu vyavadhi leka jaripoyyayi.
oka nirvaahakudigaa adhi naa tappidame. mitrulanu kshamaapanalu korukuntu, vaatini ikkada andaritho panchukuntunnaanu.
raavu, vemuri – University of California, Davis vishraanta aachaaryulu (america)
aachaarya vemuri venkateshwara raavu – america
vemuri venkateshwara raavu gaari sandesam
enati mato! kavana sharma gaaruta. boston nundi phonulo pilacheru – nenu telugu bhasha patrikalo raastuunna vyaasaalu bavunnayani cheppadaaniki. taruvaata padi samvatsaraala kaalam gadachipoyindi. nenu haidaraabaadu vachenu. sharma gaaru oollo unnaarani telasi palakarinchadaaniki velli parichayam chesukoboyanu. "ayyo! meeru teliyakapovadam emiti? kinchit bhogo katha rasindi meere kadhuu?" antuu swaagatincheru. taruvaata vaijaagulo vaarintlo oka saari kalusukunnanu. nenu raasina mahayanam kathala pustakaaniki adigina ventane mundumata rasi icharu. rendella kritam benguluru shivaarlalo nenu unnaanani telisi pratyekam nannu chudadaniki vacheru. aayanni kalusukunnadi kevalam moodu saarlu. prati saari maa samavesam gantaki minchaledu. aina sare, aayana naa manassulo oka mudra vesukuni kuurchunnaaru. iteevali kaalamlo – aayana ika lerani telisina taruvaata – fays buk ni terachi chudabuddhi kaavatam ledu. kavana sharma gaari aatmaki saanti chekuuraalani korukuntu
u vemuri venkateswararao.
tulasee jalandhara chandramohan – rachayitri ( chennai )
jalandhara gaaru audio fail pampaaru. krinda audio fail loo vaari
"kavana sharma gaariki pushpanjali" vinavacchu.
srimati tulasi jalandhara chandramohan
https://telugu.anilatluri.com/wp-content/uploads/sites/3/2018/11/JalandharaOnKaVaNaSarmaAudio-2018-11-04-at-12.30.02.mp4
ke en mallishwari – rachayitri,, jaateeya kaaryadarsi – prajaaswaamika rachayitrula vedika.
greekuveeruniki veedkolu
kavanasarmagaari gurinchi naalugu maatalu panchukomani anil adigaaru.
rachayitalugaa mana parichayamlo unnavaari gurinchi matladatam koddigaa suluvu. saahitya lokaniki vaari thodpaatuni mana avagaahana lonunchi cheppavachhu. cony vaaru manaki vyaktulugaa kuudaa telisinapudu, vaari abhimaanaanni pondina snehitulam ayinapudu matladatam koddigaa kashtam. vyaktigatam, saahityam kalagalisipotayi. vidadeesukuni nibbaramgaa vyaakhyaaninchadaaniki, vaari saahitya krushini madimpu cheyadaaniki naakaithe saadhyam kaadu. aame illu, vidaakulu chadivinapudu streela samasyala meeda aayanaki unna sahaanubhootiki santoshapaddaanu. paridhi chadivinapudu atikramanala gurinchi telusukunnaanu. rachana patrikalo saahitya nirmaana suutraala gurinchi rasinapudu aa deergha vyaasaaniki unna saastriiya drushtiki aascharyapaddaanu. vyangya kavanalaki navvukunnaanu.
nachindi rayadam tappa nachanidaani gurinchi matladanu, mouname vimarsa annapudu angeekarinchalekapoyanu. e rachanakaina manava sparsa antukuni undaalani cheppinapudu preminchaanu. rendunelala kindata kalisinapudu, "pratyekinchi vaidyam teesukonani, raboye vaarikosam chotu khaalii cheseyalani cheppinapudu baadhatho vaadinchaanu. nikkacchitanaanni mruduvugaa chupepudu abburapaddaanu. samayapaalanaki pettindi paeraina kavanasarma gaaru, modatisaari samayam tappaaru. 29 va taareekhuna visakha vellaalani, tana intilooni nallaballa meeda rasukunna aayana daanini marchepoyaru. visakha vachinapudu matladalsina vishayaalunnaayani rendu mails pettaaru. aayana naatho yem matladalanukunnaro vivinamurthy gaariki telusu, kundurti rajanikant gaariki telusu. meeru naaku chepithe kavanasarma gaaru naaku cheppesinatle.
– mallishwari ke en – rachayitri (visaakhapatnam)
korina ventane tama tama sandesaalanu pampinanduku srimati tulasee jalandhara chandramohan, vemuri venkateshwara raavu, ke.en mallishwari gaaralaku dhanyavaadaalu telupukuntu, jarigina porabaatuki manninchagalarani aasistunnaanu.
This entry was posted in Telugu, ghnaapakaalu, telugu, nivaali, saahitya sabha and tagged jalandhara, kavana, malleeswari, Telugu, kavana, jalandhara, jajimalli, mallishwari, venkateshwara raavu, vemuri, sharma on November 6, 2018 by anilatluri.